

**REPUBLIKA HRVATSKA**

**VARAŽDINSKA ŽUPANIJA**

**OPĆINA VIDOVEC**

**Općinsko vijeće Općine Vidovec**

KLASA: 021-05/21-01/12

URBROJ: 2186/10-01/1-21-04

Vidovec, 16. rujna 2021.

**OBJEDINJENI ZAKLJUČCI I ODLUKE**

**DONIJETI NA 03. SJEDNICI OPĆINSKOG VIJEĆA**

**OPĆINE VIDOVEC**

**ODRŽANE DANA 16. rujna 2021. GODINE**

ODLUKA o prihvaćanju Polugodišnjeg izvještaja o radu općinskog načelnika za razdoblje od 01.01. do 30.06.2021. godine

Općinsko vijeće Općine Vidovec prihvaća Polugodišnji izvještaj o radu općinskog načelnika za razdoblje od 01.01. do 30.06.2021. godine. Ova Odluka stupa na snagu danom donošenja.

ODLUKA o prihvaćanju Polugodišnjeg izvještaja o izvršenju Proračuna Općine Vidovec za razdoblje od 01.01.-30.06. 2021.g. (4. i 6. razina)

Općinsko vijeće Općine Vidovec prihvaća Polugodišnji izvještaj o izvršenju Proračuna

Općine Vidovec za razdoblje od 01.01.-30.06. 2021.g. (4. i 6. razina).

Polugodišnji izvještaj o izvršenju Proračuna Općine Vidovec za razdoblje od 01.01.-30.06. 2021.g. (4. i 6. razina), dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije.

Ova Odluka stupa na snagu danom donošenja.

ODLUKA o prihvaćanju Polugodišnjeg izvještaja o izvršenju plana razvojnih programa Općine Vidovec za razdoblje od 01. siječnja do 30. lipnja 2021. godine

Općinsko vijeće Općine Vidovec prihvaća Polugodišnji izvještaj o izvršenju plana razvojnih programa Općine Vidovec za razdoblje od 01. siječnja do 30. lipnja 2021. godine.

Polugodišnji izvještaj o izvršenju plana razvojnih programa Općine Vidovec za razdoblje od 01. siječnja do 30. lipnja 2021. godine, dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije. Ova Odluka stupa na snagu danom donošenja.

ODLUKA o prihvaćanju Polugodišnjeg izvještaja o izvršenju financijskog plana dječjeg vrtića Škrinjica za razdoblje 01.01.2021. do 30.06.2021. (4. i 6. razina)

Općinsko vijeće Općine Vidovec prihvaća Polugodišnji izvještaj o izvršenju

financijskog plana dječjeg vrtića Škrinjica za razdoblje 01.01.2021. do 30.06.2021. (4. i 6. razina). Polugodišnji izvještaj o izvršenju financijskog plana dječjeg vrtića Škrinjica za razdoblje 01.01.2021. do 30.06.2021. (4. i 6. razina), dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije. Ova Odluka stupa na snagu danom donošenja.

ZAKLJUČAK o prihvaćanju Odluke o kriterijima, mjerilima i postupku dodjele prostora u vlasništvu Općine Vidovec na korištenje udrugama

Općinsko vijeće Općine Vidovec prihvaća Odluku o kriterijima, mjerilima i postupku dodjele prostora u vlasništvu Općine Vidovec na korištenje udrugama.

Odluka o kriterijima, mjerilima i postupku dodjele prostora u vlasništvu Općine Vidovec na korištenje udrugama dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije.

Ovaj Zaključak stupa na snagu danom donošenja.

ZAKLJUČAK o djelomičnom prihvaćanju predložene Odluke o izmjenama i dopunama Odluke o utvrđivanju mjerila za sufinanciranje djelatnosti ustanova predškolskog odgoja

I. Općinsko vijeće Općine Vidovec razmatralo je prijedlog Odluke o izmjenama i dopunama Odluke o utvrđivanju mjerila za sufinanciranje djelatnosti ustanova predškolskog odgoja u tekstu kako glasi :

Članak 1.

U Odluci o utvrđivanju mjerila za sufinanciranje djelatnosti ustanove predškolskog odgoja („Službeni vjesnik varaždinske županije“ broj:103/20 – dalje u tekstu: Odluka), članak 10 stavak 1. podstavak 5. mijenja se i glasi :

„-korisniku usluge Dječjeg vrtića koji, radi korištenja godišnjeg odmora u vrijeme ljetnih praznika u periodu od 01.07. do 31.08., ne koristi usluge Dječjeg vrtića, cijena usluge Dječjeg vrtića umanjuje se za cijenu toplog obroka po danu, sukladno izjavi o korištenju godišnjeg odmora koju se roditelji obvezuju potpisati prije korištenja godišnjeg odmora“.

Iza stavka 2. dodaje se novi stavak 3. koji glasi :

„Zaposlenicima Dječjeg vrtića koji su korisnici usluga Dječjeg vrtića, sudjelovanje u mjesečnoj cijeni usluga Dječjeg vrtića umanjuje se za 30%, a razlika do pune mjesečne cijene usluga Dječjeg vrtića podmiruje se iz Proračuna Općine Vidovec“.

II. Nakon rasprave zauzeti je stav svih članova Vijeća da se prihvati prvi dio predložene Odluke odnosno da se u Odluci o utvrđivanju mjerila za sufinanciranje djelatnosti ustanove predškolskog odgoja („Službeni vjesnik varaždinske županije“ broj:103/20 – dalje u tekstu: Odluka), članak 10. stavak 1. podstavak 5. mijenja i glasi :

„-korisniku usluge Dječjeg vrtića koji, radi korištenja godišnjeg odmora u vrijeme ljetnih praznika u periodu od 01.07. do 31.08., ne koristi usluge Dječjeg vrtića, cijena usluge Dječjeg vrtića umanjuje se za cijenu toplog obroka po danu, sukladno izjavi o korištenju godišnjeg odmora koju se roditelji obvezuju potpisati prije korištenja godišnjeg odmora“.

Općinsko vijeće Općine Vidovec ne prihvaća prijedlog da se : Iza stavka 2. dodaje novi stavak 3. koji glasi :

„Zaposlenicima Dječjeg vrtića koji su korisnici usluga Dječjeg vrtića, sudjelovanje u mjesečnoj cijeni usluga Dječjeg vrtića umanjuje se za 30%, a razlika do pune mjesečne cijene usluga Dječjeg vrtića podmiruje se iz Proračuna Općine Vidovec“.

III. Općinsko vijeće Općine Vidovec mišljenja je da se zaposlenicima Dječjeg vrtića koji su korisnici usluga Dječjeg vrtića, razlika kod umanjenja cijene usluga Dječjeg vrtića do pune mjesečne cijene usluga Dječjeg vrtića, ne podmiruje iz Proračuna Općine Vidovec. Općinsko vijeće Općine Vidovec predlaže da takva prava zaposlenika reguliraju svojim internim pravilnicima kojima reguliraju i ostala prava zaposlenika Dječjeg vrtića.

IV. U skladu sa navedenim, jednoglasno je usvojena Odluka koja glasi:

ODLUKA

o izmjenama i dopunama Odluke o utvrđivanju mjerila

za sufinanciranje djelatnosti ustanova predškolskog odgoja

Članak 1.

U Odluci o utvrđivanju mjerila za sufinanciranje djelatnosti ustanove predškolskog odgoja („Službeni vjesnik varaždinske županije“ broj:103/20 – dalje u tekstu: Odluka), članak 10. stavak 1. podstavak 5. mijenja se i glasi :

„-korisniku usluge Dječjeg vrtića koji, radi korištenja godišnjeg odmora u vrijeme ljetnih praznika u periodu od 01.07. do 31.08., ne koristi usluge Dječjeg vrtića, cijena usluge Dječjeg vrtića umanjuje se za cijenu toplog obroka po danu, sukladno izjavi o korištenju godišnjeg odmora koju se roditelji obvezuju potpisati prije korištenja godišnjeg odmora“.

Članak 2.

Ostale odredbe osnovne Odluke ostaju nepromijenjene.

Članak 3.

Ova Odluka stupa na snagu osmog dana od dana objave u „Službenom vjesniku Varaždinske županije“

V. Odluka iz članka IV. ovog Zaključka, dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije. Ovaj Zaključak stupa na snagu danom donošenja i dostavlja se Dječjem vrtiću Škrinjica na znanje.

ODLUKA o donošenju Rješenja o imenovanju ravnateljice Dječjeg vrtića Škrinjica

Općinsko vijeće Općine Vidovec donosi Rješenje kojim se Vida Risek, odgojiteljica predškolske djece, imenuje za ravnateljicu Dječjeg vrtića Škrinjica. Ova Odluka stupa na snagu danom donošenja.

ZAKLJUČAK o prihvaćanju Odluke o davanju koncesije za obavljanje dimnjačarskih poslova na području Općine Vidovec

Općinsko vijeće Općine Vidovec prihvaća Odluku o davanju koncesije za obavljanje dimnjačarskih poslova na području Općine Vidovec uz napomenu da se regulira ugovorom da je koncesionar dužan u pisanom obliku, upozoriti korisnika odnosno domaćinstvo, ako dimnjak nije ispravan. Ovaj Zaključak stupa na snagu danom donošenja.

ZAKLJUČAK o prihvaćanju Odluke o davanju pozitivnog mišljenja o ulasku u obuhvat većeg urbanog područja grada Varaždina

Općinsko vijeće Općine Vidovec prihvaća Odluku o davanju pozitivnog mišljenja o ulasku u obuhvat većeg urbanog područja grada Varaždina.

Odluka iz članka I. ovog Zaključka, dostavlja se nadležnom tijelu državne uprave u čijem je djelokrugu opći akt radi cjelovite provedbe nadzora i na objavu u Službeni vjesnik Varaždinske županije. Ovaj Zaključak stupa na snagu danom donošenja.

ZAKLJUČAK o prihvaćanju Odluke o prodaji nekretnine k.č.br. 125. k.o. Vidovec

Općinsko vijeće Općine Vidovec prihvaća Odluku o prodaji nekretnine k.č.br. 125 k.o. Vidovec uz izmjenu članka 2. navedene Odluke, te se početna prodajna cijena nekretnine utvrđuje u iznosu od od 37.000,00 kuna. Ovaj Zaključak stupa na snagu danom donošenja.

ODLUKA o dodjeli novčane pomoći za kupnju glazbenog instrumenta-klavira

Općinsko vijeće Općine Vidovec suglasno je da se Marini Ptiček iz Nedeljanca, Varaždinska 58 dodijeli novčana pomoć za kupnju glazbenog instrumenta- klavira u iznosu od 3.000 kuna (riječima: tritisućekunainulalipa).

Navedeni iznos isplatit će se iz 1. izmjena i dopuna Proračuna Općine Vidovec za 2021. godinu, stavke Socijalne skrbi, konta 3721912 – Naknade građanima i kućanstvima u naravi – ostale naknade – pomoć kućanstvima.

O b r a z l o ž e nj e : Općini Vidovec obratila se Marina Ptiček iz Nedeljanca sa zamolbom za financijsku pomoć u svrhu nabave glazbenog instrumenta-klavira za svoju kćer Lauru Ptiček. U zamolbi podnositeljica je navela da je Laura učenica Glazbene škole u Varaždinu te da je izuzetno talentirana što dokazuju njezina priznanja i diplome sa natjecanja u klaviru. U svrhu daljnjeg školovanja i usavršavanja, a prema preporuci profesora, Lauri je kupljen kvalitetan klavir vrijednosti 3.999,00 eura. Zbog financijskih poteškoća uzrokovanih pandemijom koronavirusa roditelji su se našli u problemima s otplatom klavira stoga su se obratili Općini Vidovec za financijsku pomoć. Ova Odluka stupa na snagu danom donošenja.

ODLUKA o dodjeli novčane pomoći za sanaciju krovišta na stambenom objektu

Općinsko vijeće Općine Vidovec suglasno je da se Antunu Črnila iz Nedeljanca, Varaždinska 187/2 odobri novčana pomoć za sanaciju krovišta na stambenom objektu u kojem stanuje, u iznosu do 3.000,00 kuna (riječima: tritisućekunainulalipa).

Navedeni iznos isplatit će se iz 1. izmjena i dopuna Proračuna Općine Vidovec za 2021. godinu, stavke Socijalne skrbi, konta 3721912 – Naknade građanima i kućanstvima u naravi – ostale naknade – pomoć kućanstvima.

Obrazloženje :

Stranka Antun Črnila iz Nedeljanca, Varaždinska 187/2 podnio je Općini Vidovec zamolbu za novčanu pomoć za sanaciju krovišta na kući u kojoj živi uz obrazloženje da je star 68. godina i korisnik zajamčene minimalne naknade od 800,00 kuna, mjesečno. Također je naveo da živi u kući sa bratom invalidom i da krovište na kući treba hitnu sanaciju, jer je oštećeno i opasno za život. Obzirom na niska primanja, stranka navodi da nije u mogućnosti sam isfinancirati popravak krovišta te se obratio Općini Vidovec za novčanu pomoć u materijalu.

Slijedom navedenog riješeno je kako je to navedeno u članku I. ove Odluke. Ova Odluka stupa na snagu danom donošenja.

Općinsko vijeće Općine Vidovec

Predsjednik

Krunoslav Bistrović